b'\n_START_ARTICLE_\nEaldorman\n_START_SECTION_\nEarl\n_START_PARAGRAPH_\nKa kraju 10. stolje\xc4\x87a, izraz ealdorman je postupno nestajao, ustupaju\xc4\x87i mjesto eorlu, vjerojatno jer je na nj utjecao danski izraz jarl, koji je evoluirao u suvremeni engleski earl. Analogni izraz u engleskom je ponekad count (grof), iz francuskog comte, koji je do\xc5\xa1ao iz latinskog comes. Ealdormane se mo\xc5\xbee smatrati kao rane engleske earlove, a njihove ealdormanry-je (ealdormanry, ista zna\xc4\x8denja kao earldom) su postala velike grofovije (earldomi) u anglodansko i anglonormanskoj Engleskoj._NEWLINE_Ealdormancy je bilo anglosasko vladaju\xc4\x87e tijelo koje je obuhva\xc4\x87alo nekoliko shireova, a koje je \xc4\x8dinio jedan ili vi\xc5\xa1e ealdormana.\n_START_SECTION_\nAlderman\n_START_PARAGRAPH_\nIako se earlove mo\xc5\xbee smatrati nasljednike ealdormana, rije\xc4\x8d ealdorman nije nestala, nego je pre\xc5\xbeivjela sve do dana\xc5\xa1njih vremena u obliku alderman. Ipak, taj je izraz razvio drugo zna\xc4\x8denje koji ima malo toga s ealdormanima.'